stanford-oval/wikipedia huggingface dataset:
Otherkin
Aiheesta muualla

Anna Peachey: ”Ch. 4: Liminal Phases of Avatar Identity”, Reinventing Ourselves: Contemporary Concepts of Identity in Virtual Worlds.  Springer, 2011.  ISBN 978-0-85729-360-2
Baker-Whitelaw, Gavia: Meet the people who don't identify as human. The Week, July 21, 2015.  Artikkelin verkkoversio.
Proctor, Devin: Policing the Fluff: The Social Construction of Scientistic Selves in Otherkin Facebook Groups. Engaging Science, Technology, and Society, April 2018, 4. vsk, s. 485–514.  doi:10.17351/ests2018.252
Devin Proctor: On being non-human: Otherkin identification and virtual space (väitöskirja, ProQuest 2211490902)  2019. George Washington University.
“Why be human when you can be otherkin?” Cambridgen yliopisto, 16.7.2016
"Otherkin are the internet’s punchline. They’re also our future". The Daily Dot, 26.9.2020
Säännöllinen {7/3} -heptagrammi, joka tunnetaan nimellä Haltiatähti tai Keijutähti
Blessed Ravings

| Blessed Ravings Kyyria |
| --- | --- | --- |

Studioalbumin tiedot
 Julkaistu: 1. joulukuuta 1994
 Tuottaja(t): Kyyria
 Tyylilaji: metalli
 Kesto: 59.41
 Levy-yhtiö: Spinefarm Records
Kyyrian muut julkaisut
| Kyyria EP 1993 | Blessed Ravings 1994 | Alien 1997 |
Blessed Ravings on Kyyria-yhtyeen ensimmäinen täyspitkä albumi vuodelta 1994. Levy äänitettiin Helsingissä. Tuottajana Kyyria. Levy julkaistiin uudelleen remasteroituna versiona 1998., jolloin levylle lisättiin lähes kaikki Kyyrian siihen mennessä vain singleillä julkaistut kappaleet.
Kappaleet

Only Eyes Behind – 5.22 (säv. Kallio, Tanner, Tuomi, san. Kallio, Tanner, Tuomi, sov. Kyyria)
Anchorite – 3.51 (säv. Kallio, Tanner, san. Kallio, Tanner, sov. Kyyria)
Winter Winds – 3.16 (säv. Kallio, Tanner, Tuomi, san. Kallio, Tanner, Tuomi, sov. Kyyria)
Sperm – 0.12 (säv. Aarnio, san. Aarnio, sov. Kyyria)
Jester – 4.08 (säv. Kyyria, san. Tanner, sov. Kyyria)
Apres Nous Le Deluge – 5.02 (säv. Tanner, san. Tanner, sov. Kyyria)
My Land – 4.07 (säv. Kyyria, san. Kyyria, sov. Kyyria)
Skinny Rover – 3.58 (säv. Kallio, Tanner, san. Kallio, Tanner, sov. Kyyria)
Ankara – 2.08 (säv. Kyyria, san. Kyyria, sov. Kyyria)
Open Up – 5.02 (säv. Kyyria, san. Kyyria, sov. Kyyria)
In the Forest Darkness – 1.31 (säv. Kallio, Tanner, san. Kallio, Tanner, sov. Kyyria)
Jagannath – 4.55 (säv. Tanner, san. Tanner, sov. Kyyria)
Avalanche Anthem – 4.42 (säv. Kallio, Tanner, san. Kallio, Tanner, sov. Kyyria)
nimetön piiloraita (virallisesti nimetön, TEOSTO:n mukaan In The Night)
Kokoonpano

Ville Tuomi – laulu
Mig Masta Tanner – kitara
Nico Etelävuori – basso
Dick Domestic Blues MF – koskettimet
Gas Lipstick – rummut
Kokoonpano > Vierailijat

Ile Laaksomaa – saha (kappaleessa "Only Eyes Behind")
Matti Tegelman – pystybasso (kappaleessa "Anchorite")
Roope Latvala – kitara (kappaleessa "Winter Winds")
Singlet

Only Eyes Behind (1994)
Skinny Rover (1995)
Muut

Kappale "Only Eyes Behind" julkaistiin myös kokoelmalevyllä Metal Rock Cavalcade 1.
Aiheesta muualla

Blessed Ravings Discogsissa. (englanniksi)
Albumi Blessed Ravings Encyclopaedia Metallum -sivustolla (englanniksi)
Stepanov

Stepanov, naisilla Stepanova, on sukunimi, joka on muun muassa seuraavilla henkilöillä:
Aleksandr Stepanov (s. 1979), venäläinen jääkiekkoilija
Aleksandra Stepanova (s. 1995), venäläinen taitoluistelija
Andrei Stepanov (s. 1979), virolainen jalkapalloilija
Galina Stepanova, Galina Prozumenštšikova (1948–2015), venäläinen uimari ja olympiavoittaja
Juri Stepanov (1933–2007), venäläinen korkeushyppääjä
Maksim Stepanov (s. 1980), venäläinen riistamaaliampuja ja maailmanmestari
Milan Stepanov (s. 1983), serbialainen jalkapalloilija
Oleg Stepanov (1939–2010), neuvostoliittolais-venäläinen judoka ja olympiamitalisti
Ortjo Stepanov (1920–1998), vienankarjalainen kirjailija
Sergei Stepanov (s. 1984), moldovalainen saksofonisti ja vuoden 2010 euroviisuedustaja
Varvara Stepanova (1894–1958), venäläinen avantgardetaiteilija
Veronika Stepanova (s. 2001), venäläinen maastohiihtäjä, taustaltaan kamtšadaali
Viktor Stepanov (s. 1947), venäläinen poliitikko
Vladimir Stepanov (1927–2022), neuvostoliittolainen diplomaatti ja tiedustelu-upseeri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vektorisuoritin

Vektorisuoritin (toisinaan taulukkosuoritin, engl. array processor) on alun perin erikoistarkoitukseen suunnattu suoritin supertietokoneissa.
Nykyisiin suorittimiin on toteutettu SIMD-tyyppisiä käskykantalaajennuksi samaan käyttöön.
SIMD-käskyt on suunnattu samaan tarkoitukseen (monta datayksikköä käsitellään samalla käskyllä) kuin vektorikäskyt, mutta niiden toteutus on erilainen.
Toisaalta esimerkiksi Intel käyttää SIMD-tyyppisistä käskyistään nimeä Advanced Vector Extensions (AVX ja AVX2).
Vektorisuorittimen määritelmä on suoritin, joka voi operoida kokonaisella vektorilla yhdellä käskyllä. Käskyjen operandit ovat kokonaisia vektoreita yksittäisen elementin sijaan. Vektorien käyttö vähentää käskyjen haun (engl. fetch) ja purkamisen (engl. decode) aiheuttamaa kuormaa koska käsiteltäviä käskyjä on vähemmän.
Olemassa olevat toteutukset ovat tyypillisesti SIMD-käskykantoja, mutta myös MIMD-tyyppisiä käskykantoja on käytetty sekä erilaisia yhdistelmiä, joissa tavanomainen suoritin jakaa tehtäviä SIMD-yksiköille (ks. Cell BE).
Nykyisiä määritelmiä vektorikäskykannoille on olemassa ARM ja RISC-V-suorittimiin.
ARM-suorittimiin on kehitetty SIMD-käskykantalaajennus Advanced SIMD Instructions (NEON) ja myöhemmin myös vektorikäskyt Arm Scalable Vector Extensions (SVE). SVE on toteutettu esim. NVIDIA Grace, the AWS Graviton 3, Fujitsu A64FX -suorittimissa.
RISC-V-käskykannan suunnittelussa hylättiin SIMD-tyyppiset käskyt ja määriteltiin niiden sijaan vektorikäskykanta “V” Standard Extension for Vector Operations.
RISC-V-vektorisuorittimia on toteuttanut Andes Technology Corporation.
Käyttökohteet

Vektorisuoritin soveltuu käyttökohteisiin jossa data on luontevasti rinnakkaista.
SIMD-tyyppisessä suorituksessa sama komento suoritetaan jokaiselle elementille:
RGB-väriarvon muuttamiseksi voidaan lisätä jokaiseen komponenttiin (R, G, B) sama arvo. Pseudokoodilla:  ADD 1, r0, r1, r2 , jossa arvo 1 lisättään rekisterien r0-r2 arvoihin.
Verteksin sijainnin tai asennon muuttamiseksi voidaan koordinaatit kertoa samalla arvolla. Pseudokoodilla:  MUL 0.2, r0, r1, r2 , jossa arvolla 0.2 kerrotaan rekisterien r0-r2 arvot.
Vektorisuorittimen etu voi esiintyä myös kahden lukusarjan käsittelyssä rinnakkain:
__vector signed int va1[] = { 1, 2, 3, 4}, va2[] = { 5, 6, 7, 8 };
__vector signed int vb = vec_add(va1, va2);
Tavanomaisessa käskykannassa on kaksi operandia kerrallaan:  ADD 1, r0  Tavanomaisella käskykannalla on siis suoritettava kolme erillistä komentoa kolmen operaation suorittamiseksi, joka SIMD-käskykannalla voidaan suorittaa yhdellä komennolla. Mikäli SIMD-komento vie yhden kellojakson nopeusero voi olla kolminkertainen tavanomaiseen verrattuna.
Toteutuksesta riippuen SIMD-komento voi vähentää myös muistista latausta ja talletusta (load and store), jolloin nopeutus voi olla nelinkertainen (16 komentoa -> 4 komentoa) skalaariseen verrattuna.
Useissa tapauksissa suorittimen vektorirekisterit ja käskykanta tukevat käsittelyä erikokoisina lohkoina. Esimerkiksi 128-bittistä rekisteriä voidaan käyttää joko kahtena 64-bittisenä operandina tai neljänä 32-bittisenä operandina.
Edut ja haitat

Vektorisuorittimilla saadaan pienempi ohjelmakoko, koska yksittäinen komento voi piilottaa ehtorakenteen ja toistorakenteen. Toisaalta suoritin tarvitsee erikoistuneempaa laitteistoa (vähemmän yleisesti saatavia komponentteja), sekä piirille sijoitettavaa muistia, joka on kallista valmistaa.
Historia

Yksi ensimmäisistä vektorisuorittimia käyttävistä tietokoneista oli Illinois’n yliopiston kehittämä ILLIAC IV.
Vektorisuorittimia käyttäneitä tietokoneita:
Texas Instrumentsin (TI) Advanced Scientific Computer (ASC)
Control Data Corporationin (CDC) STAR-100
Cray Cray-1 (1976)
Fujitsu FACOM VP-100 (1982)
Fujitsu FACOM VP-200 (1982)
Hitachi HITAC S-810 (1982)
NEC SX-1 (1983)
NEC SX-2 (1983)
Convex Computer C1 (1984)
Hitachi HITAC S-820 (1987)
Cray Cray J90 (1994)
NEC SX-3 (1995)
Fujitsu VP300 (1996)
Cray Cray SV1 (1998)
Toteutuksia

Esimerkkejä itsenäisistä vektorisuorittimista:
FR-V, Fujitsu
Cell BE, Sony, Toshiba, IBM
Xetal, Philips
Käskykantalaajennoksia:
HVX, Qualcomm Hexagon
Altivec, PowerPC
MSA, MIPS-arkkitehtuuri
VIS, SPARC
MAX, PA-RISC
MVI, Alpha
NEON, ARM
3DNow!, AMD x86
MMX, Intel x86
SSE, x86
AVX ja AVX2, x86
Vähä-Syrtti

| Vähä-Syrtti> خليج قابس |
| --- | --- |
 Vähä-Syrtti NASA:n satelliittikuvassa
Valtio:  Tunisia
Merialue:  Välimeri
Vähä-Syrtti eli Gabèsinlahti (arab. خليج قابس,(ḫalīǧ Qābis),  muinaiskreiksi Μικρά Σύρτις (Mikrá Sýrtis), latinaksi. Syrtis Minor) on lahti Tunisian Välimeren itärannikolla. Lahden pituus ja leveys ovat sata kilometriä. Lahden rajoina ovat Rass Yongan niemi ja Djerban saaren luoteiskulma.
Vähä-Syrtti on Gibraltarinsalmen ja Venetsianlahden lisäksi ainoa paikka Välimerellä, jossa vuorovesi aiheuttaa luoteen aikana laajojen hiekkasärkkien paljastumisen. Keväällä vuorovesi voi vaikuttaa merenpinnan tasoon jopa 2,5 metrin verran.
Suuria saaria ovat Kerkena ja Djerba. Lahden tärkeimmät satamakaupungit ovat Gabès ja Sfax, joiden alukset pyydystävät tonnikalaa ja sienieläimiä.
Aiheesta muualla

Kuvia tai muita tiedostoja aiheesta Vähä-Syrtti Wikimedia Commonsissa
Ramires

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ramires Santos do Nascimento
Syntymäaika: 24. maaliskuuta 1987 (ikä 37)
Syntymäpaikka: Barra do Piraí, Brasilia
Pelipaikka: keskikenttäpelaaja
Pituus: 180 cm
Lempinimi: Queniano Azul
Seura
Seura:  Jiangsu Suning
Junioriseurat
2004–2005: Royal Sport Club
2005–2006: Joinville
Seurat
| Vuodet | Seura | O | (M) |
| 2006–2007 | Joinville | 14 | (3) |
| 2008–2009 | Cruzeiro | 59 | (8) |
| 2009–2010 | Benfica | 26 | (4) |
| 2010–2016 | Chelsea | 122 | (13) |
| 2016– | Jiangsu Suning | 16 | (7) |
Maajoukkue
| 2008 | Brasilia U23 | 9 | (0) |
| 2009– | Brasilia | 41 | (4) |
 Seurajoukkueuran tilastot kattavat vain kansalliset sarjat, päivitetty 11. huhtikuuta 2016.  Maajoukkueuran tilastot päivitetty 9. huhtikuuta 2014.
| Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Maa:   Brasilia> Miesten jalkapallo. |
| --- | --- | --- | --- |
|  Pronssia | Peking 2008 | jalkapallo |  |
Ramires Santos do Nascimento, joka tunnetaan paremmin nimellä Ramires (s. 24. maaliskuuta 1987 Barra do Piraí, Rio de Janeiron osavaltio, Brasilia) on brasilialainen jalkapalloilija, pelipaikaltaan keskikenttäpelaaja. Hän edustaa kiinalaista Jiangsu Suningia sekä Brasilian maajoukkuetta. Ramiresin vahvuuksia pelaajana ovat erityisesti liikkuvuus, nopeus ja työmoraali.
Seurajoukkueura > Cruzeiro

Ramires edusti juniorina Joinvillea, jossa hän pelasi vuodesta 2005. Ramires pelasi seurassa 14 ottelua ennen kuin siirtyi tammikuussa 2008 viisivuotisella sopimuksella Cruzeiroon. Ramires pelasi Cruizeirossa yhteensä 61 liigaottelua, joissa hän viimeisteli 10 maalia. Ramiresia alettiin kutsua Cruzeiron vuosina median ja fanien keskuudessa lempinimillä "Queniano Azul" eli sininen kenialainen. Lempinimi tulee hänen pitkään edustamansa Cruzeiron sinisestä väristä ja nopeudestaan, jota fanit vertaavat kenialaisiin juoksijoihin. Ramires voitti Cruzeirossa Campeonato Mineiron kahdesti.
Seurajoukkueura > Benfica

Toukokuussa 2009 Ramires siirtyi Portugalin pääsarjassa pelaavan Benficaan viisivuotisella ja 7,5 miljoonan euron sopimuksella. Heti ensimmäisellään kaudella Portugalissa Ramiresista tuli joukkueen avainpelaajia sen voittaessa pääsarjamestaruuden ja Portugalin liigacupin. Hän pelasi Benficassa 26 ottelua, joissa teki neljä maalia.
Seurajoukkueura > Chelsea

4. elokuuta 2010 Benfica tiedotti hyväksyneensä englantilaisseura Chelsean tekemän 22 miljoonan euron ostotarjouksen Ramiresista. Neljän vuoden sopimus varmistui 13. elokuuta. Ramires sai pelinumerokseen 7, jota oli aikaisemmin käyttänyt seurassa Andri Ševtšenko. Hän debytoi Chelseassa 28. elokuuta 2010 Valioliigaottelussa Stoke Cityä vastaan korvaamalla Michael Essienin ottelun loppuhetkillä. Hän oli ensimmäistä kertaa avauskokoonpanossa 11. syyskuuta 2010 sarjaottelussa West Ham Unitedia vastaan. Hän teki ensimmäisen maalinsa Chelseassa ja samalla Valioliigassa 24. tammikuuta 2011 vierasottelussa Bolton Wanderersia vastaan 4–0-voitossa. Toisen Valioliigamaalinsa Ramires teki 20. maaliskuuta 2011 voittotilanteessa 2–0 Manchester Citystä maalilla, joka valittiin Chelsean kauden maaliksi. Kaudella 2010–2011 Ramires pelasi liigassa 29 ottelua ja niissä kaksi tehtyä maalia. Chelsea jäi Valioliigassa toiseksi yhdeksän pisteen erolla Manchester Unitediin.
Maajoukkueura

Ramires pelasi Brasilian alle 23-vuotiaiden joukkueessa heinäkuussa 2008 Pekingissä pidetyissä olympialaisissa. Hän lähti turnaukseen korvaamaan loukkaantunutta Robinhoa. Hän pelasi olympialaisissa neljä ottelua ja voitti pronssia. Toukokuussa 2009 Ramires kutsuttiin vuoden 2010 MM-kisojen karsintoihin ja vuoden 2009 Maanosaliittojen cupiin. Hän pelasi ensimmäisen ottelunsa A-maajoukkueessa 6. kesäkuuta 2009 samoissa MM-karsinnoissa Uruguayta vastaan, tultuuan vaihdosta Elanon tilalle. Hän voitti Maanosaliittojen cupin, kun Brasilia voitti Yhdysvallat finaalissa. Ramires teki ensimmäiset maajoukkuemaalinsa 7. kesäkuuta 2011 harjoitusottelussa Tansaniaa vastaan. Hänet valittiin myös vuoden 2010 MM-kilpailuihin, joissa Alankomaat pudotti Brasilian puolivälierissä. Hän pelasi turnauksessa neljässä ottelussa. Ramires valittiin myös vuoden 2011 Copa Américaan, jotka pelattiin Argentiinassa.
Tilastot

Tilanne 30. lokakuuta 2011
| Joukkue> Kausi | Joukkue | Liiga> Ottelut | Liiga> Maalit | Cup> Ottelut | Cup> Maalit | Maanosan sisäiset> Ottelut | Maanosan sisäiset> Maalit |
| --- | --- | --- | --- | --- | --- | --- | --- |
| 2006 | Joinville |  |  |  |  |  |  |
| 2007 | Cruzeiro | 32 | 3 |  |  |  |  |
| 2008 | Cruzeiro | 25 | 6 |  |  |  |  |
| 2009 | Cruzeiro | 4 | 1 |  |  |  |  |
| 2009-10 | Benfica | 26 | 4 |  |  |  |  |
| 2010-11 | Chelsea | 29 | 2 |  |  |  |  |
| 2011-12 | Chelsea | 8 | 3 |  |  | 1 | 0 |

| Maajoukkue> Vuosi | Maajoukkue> Ottelut | Maajoukkue> Maalit |
| --- | --- | --- |
| 2009 | 10 | 0 |
| 2010 | 10 | 2 |
| 2011 | 7 | 0 |
Saavutukset

Benfica
Portugalin pääsarjamestaruus: 2010
Portugalin liigacup: 2010
Brasilia
Maanosaliittojen cup: 2009
Ramires (oikealla) juhlii Neymarin maalia Brasilialle ottelussa Skotlantia vastaan Emirates Stadiumilla maaliskuussa 2011 André Santosin kanssa.
Se päättyy meihin (elokuva)

| Se päättyy meihin> It Ends with Us |
| --- | --- |

Ohjaaja:  Justin Baldoni
Käsikirjoittaja:  Christy Hall
Perustuu:  Colleen Hooverin romaaniin Se päättyy meihin
Säveltäjä:  Rob Simonsen
Kuvaaja:  Barry Peterson
Pääosat:   Blake Lively  Justin Baldoni  Brandon Sklenar  Jenny Slate  Hasan Minhaj  Amy Morton 
Valmistustiedot
Valmistusmaa:  Yhdysvallat
Levittäjä:  Sony Pictures Releasing InterCom
Ensi-ilta:   2024-8-77. elokuuta 2024 (Suomi)  2024-8-99. elokuuta 2024 (Yhdysvallat)  
Kesto:  130 minuuttia
Alkuperäiskieli:  englanti
Budjetti:  25 miljoonaa dollaria
Tuotto:  345,7 miljoonaa dollaria
Katsojat:  172 576 (Suomi)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Se päättyy meihin (engl. It Ends with Us) on vuonna 2024 ensi-iltansa saanut yhdysvaltalainen draamaelokuva, jonka on ohjannut Justin Baldoni ja käsikirjoittanut Christy Hall. Se perustuu Colleen Hooverin kirjoittamaan samannimiseen romaaniin. Elokuvan pääosia esittävät Blake Lively, Justin Baldoni, Brandon Sklenar, Jenny Slate, Hasan Minhaj ja Amy Morton.
Elokuva kertoo väkivaltaisessa kodissa kasvaneesta Lily Bloomista, joka muuttaa Bostoniin ja rakastuu hurmaavaan neurokirurgiin Ryle Kincaidiin. Lily alkaa vähitellen huomata myös Rylessä väkivaltaisia piirteitä, ja heidän suhteensa mutkistuu entisestään, kun Lily kohtaa pitkästä aikaa ensirakkautensa Atlas Corriganin.
Näyttelijät

| 0 | 1 | 2 |
| --- | --- | --- |
|  Blake Lively  | … |  Lily Bloom   |
|  Isabela Ferrer  | … |  nuori Lily Bloom   |
|  Justin Baldoni  | … |  Ryle Kincaid   |
|  Brandon Sklenar  | … |  Atlas Corrigan   |
|  Alex Neustaedter  | … |  nuori Atlas Corrigan   |
|  Jenny Slate  | … |  Allysa   |
|  Hasan Minhaj  | … |  Marshall   |
|  Amy Morton  | … |  Jenny   |
|  Kevin McKidd  | … |  Andrew Bloom   |
Tausta

Elokuva perustuu yhdysvaltalaiskirjailija Colleen Hooverin samannimiseen romaaniin, joka julkaistiin vuonna 2016. Kirja alkoi kerätä suosiota sosiaalisessa mediassa 2020-luvun alussa ja elokuvan julkaisuaikoihin sitä oli myyty 6,9 miljoonaa kappaletta. Hoover on kirjoittanut kirjalle jatko-osan Se alkaa meistä (2022).
Tuotanto

Elokuva sijoittuu Bostoniin ja kuvitteelliseen Plethoran kaupunkiin Mainessa, mutta se kuvattiin todellisuudessa New Jerseyssä. Atlas Corriganin omistamassa Root-ravintolassa tapahtuvat kohtaukset kuvattiin South House -ravintolassa Jersey Cityssä, ja Lilyn kukkakauppana toimi Field Colony -taidestudio Hobokenissa. Plethoraan sijoittuvat kohtaukset kuvattiin Plainfieldissä.
Vastaanotto > Arvostelut

Elokuva-arvioita kokoavan Metacritic-sivuston mukaan Se päättyy meihin on saanut kriitikoilta vaihtelevan tai keskinkertaisen vastaanoton. Elokuvalle on 41 arvostelussa annettu keskimäärin 53 pistettä sadasta. Vastaavasti Rotten Tomatoes -sivusto arvioi 162 arvostelun perusteella, että 57 prosenttia elokuvan saamista arvosteluista on ollut positiivisia.
Episodi kuvaili elokuvaa romanttiseksi hömpäksi, johon tulee yllättävästi mukaan monelle naiselle tuttu vakavampi elementti. Arvostelun mukaan aiheen käsittely tuntui kuitenkin realistiselta ja sitä pidettiin onnistuneena. Elokuvan käsikirjoitusta, ohjausta ja roolitusta kehuttiin: etenkin Blake Livelyä pidettiin sopivana valintana Lilyn rooliin. Kritiikkiä elokuva sai tönköstä dialogista, paikoin huvittavasta tuotesijoittelusta ja yrittäjyyden epärealistisesta kuvauksesta. Kulttuuritoimituksen arvostelussa elokuvan tarinaa nimitettiin komeaksi ja sen kohtauksia sujuviksi, mutta tutun selviytymistarinan ei koettu tarjoavan mitään uutta parisuhdeväkivaltaa koskevaan keskusteluun.
Pääosaa näyttelevää Blake Livelyä on kritisoitu lähisuhdeväkivaltaa käsittelevän elokuvan pinnallisesta mainostamisesta muun muassa asuvalinnoilla ja hiustuotteilla. Häneltä olisi toivottu voimakkaampaa kannanottoa vakavaan aiheeseen. Livelyn mukaan hänen esittämänsä hahmo ”ei ole vain selviytyjä ja uhri”, vaan hahmo voi itse määritellä itsensä kokemuksistaan riippumatta. Elokuvan ohjannutta Justin Baldonia on vastaavasti kritisoitu väkivaltaisten suhteiden romantisoinnista ja hän on kertonut ymmärtävänsä ihmisten reaktiot.
Vastaanotto > Kaupallinen menestys

Elokuva tuotti ensimmäisen esitysviikkonsa aikana yli 100 miljoonaa dollaria ja tuotto ylitti 200 miljoonaa dollarin rajan 11 päivässä. Se päättyy meihin on tuottoisin romanttinen draamaelokuva vuonna 2018 julkaistun A Star Is Born -elokuvan jälkeen. Elokuvan tuotantobudjetti oli 25 miljoonaa dollaria, ja sen teatteriesityksen päättyessä Yhdysvalloissa lokakuussa 2024 elokuva oli tuottanut maailmanlaajuisesti runsaat 345 miljoonaa dollaria.
Suomessa Se päättyy meihin oli ensi-iltaviikonloppunsa katsotuin elokuva. Lokakuun 2024 loppuun mennessä sitä oli käyty katsomassa yli 172 tuhatta kertaa ja se oli vuoden yhdeksänneksi katsotuin elokuva.
Aiheesta muualla

Elokuvan viralliset sivut (englanniksi)
Se päättyy meihin Internet Movie Databasessa (englanniksi)
Happy New Year

| ”Happy New Year” ABBA |
| --- | --- | --- |

Singlen tiedot
 Albumilta: Super Trouper
 B-puoli: ”Andante, Andante”
 Studio : Polar Studio
 Julkaistu: 1980
 Formaatti: 7” vinyyli
 Tekijä(t): Benny Andersson, Björn Ulvaeus
 Tuottaja(t): Andersson, Ulvaeus
 Kesto: 04.23
 Levy-yhtiö: Epic
Muut kannet
 Argentiinan painos
ABBA:n muut singlet
| ”Super Trouper” 1980 | ”Happy New Year” 1980 | ”Andante, Andante” 1981 |
Happy New Year on ruotsalaisen popyhtye ABBA:n kappale, joka ilmestyi yhtyeen vuoden 1980 albumilla Super Trouper. Albumi äänitettiin Tukholmassa Polar Musicin studioilla, ja se oli brittilistan ykkösenä ja Suomessakin kakkosena.
Kappaleesta on muodostunut uudenvuoden klassikkokappale, ja se on yleensä soinut myös Yle Radio Suomen ohjelmistossa uudenvuodenyönä.
Kappaleen tekijät ovat ABBA:n Benny Andersson ja Björn Ulvaeus, ja sen albumiversion kesto on 4:23. Lauluesityksestä vastaavat lähinnä ABBA:n naispuoliset jäsenet Agnetha Fältskog ja taustalla Anni-Frid Lyngstad. Muita instrumentteja soittavat Ola Brunkert (rummut), Rutger Gunnarsson (basso), Janne Schaffer (kitarat), Björn Ulvaeus (akustiset kitarat) ja Benny Andersson (kosketinsoittimet ja syntetisaattorit).
Kappaleesta on myös tehty video, jossa ABBA on kokoontunut laulamaan Benny Anderssonin soittaman pianon ympärille.
Kappaleen sanoituksessa pariskunta on uudenvuoden juhlinnan jälkitunnelmissa, kun samppanja on nautittu ja ilotulitus on päättynyt. Kertoja-minä on pariskunnan toinen jäsen ja hänen mukaansa pari tuntee olevansa alakuloinen ja eksyksissä: Juhlat ovat päättyneet ja aamu näyttää harmaalta, kun olisi aika toivottaa hyvää uutta vuotta. Kertoja toivoo, että meillä kaikilla on aina silloin tällöin visio maailmasta, jossa jokainen naapuri on ystävä. Nyt kertojasta näyttää, että unelmat joita heillä oli aikaisemmin ovat kuolleet kuin lattialla lojuvat konfetit. On vuosikymmenen loppu. Kuka voisi sanoa mistä löydämme itsemme kymmenen vuoden kuluttua, mikä meitä odottaa vuoden 1989 lopussa.
Espoo–Salo-oikorata

1 Helsinki, 2 Espoo, 3 Lohja, 4 Salo, 5 Turku. Kirkkaanpunaisella oikorata, tummalla Rantarata.
Espoo–Salo-oikorata (aikaisemmin Espoo–Lohja–Salo-rata eli ELSA-rata) on suunnitteilla oleva osuus Suomen rataverkkoa. Uusi rataosuus on kaavoitettu kulkevaksi Helsingistä Espoon, Lohjan ja Salon kautta Turkuun, korvaten nykyisin käytössä olevan noin 193 kilometriä pitkän rantaradan, joka kulkee Karjaan kautta. Nykyistä junakalustoa käytettäessä oikorata nopeuttaisi matkaa Helsingistä Turun päärautatieasemalle 78 minuuttiin eli noin puoli tuntia nopeammaksi rantarataan nähden. Oikorata on suunniteltu siten, että sillä voidaan tulevaisuudessa liikennöidä myös huomattavasti korkeammalla 300 km/h nopeudella. Radan rakentamista tavoitteleva Helsinki–Turku-rataosuuden parannushanke on tunnettu myös nimillä Turun tunnin juna ja Länsirata.
Aiemmin vastaavan rataosuuden rautatiehankkeesta on käytettyä nimeä ELSA-rata. Nimellä tarkoitettiin 1970-luvulla suunniteltua ratalinjausta, joka pantiin kuitenkin jäihin ja korvattiin rantaradan perusparannuksella. Nyttemmin nimitystä käytetään useista eri linjausvaihtoehtoista – sekä uusista että vanhoista – joille yhteistä on radan kulkeminen Espoosta Lohjan kautta Saloon. ELSAn rinnalle on otettu myös esiin visio suurnopeusradasta Pasilasta lentoaseman kautta suoraan Saloon.
ELSA-rataa ennen suunnitelmissa oli 1960-luvulle saakka ratayhteys Huopalahdesta Ojakkalan kautta Saloon, mutta sitä ei toteutettu. Tämän ajatuksen perillisenä voidaan kuitenkin pitää Vantaankosken rataa.